रेल्वे तिकीट बुकिंग केल्यानंतरही प्रवासाचा दिवस बदलता येणार; रेल्वेने आणलीये खास सुविधा

Mahaenews A link to your homepage with your site title as anchor text
पुणेः रेल्वे तिकीट बुकिंग केल्यानंतर अचानक अडचण आल्यास प्रवाशांना तिकीट रद्द करावे लागत होते. पण, आता प्रवाशांना प्रवासाचा दिवस आणि रेल्वे किंवा दोन्ही बदलता येणार आहे. बुकिंगनंतर ही संधी फक्‍त एकदाच मिळणार आहे. यामुळे प्रवाशांचे आर्थिक नुकसान टळून आणि वेळेचीही बचत होणार आहे.

प्रवाशांना रेल्वे प्रवासाचे आरक्षण १२० दिवस अगोदर करता येते. पण, काही कारणास्तव प्रवाशांना तिकीट रद्द करण्याची वेळ आलीच, तर नियोजित रेल्वे सुटण्याच्या २४ तास अगोदर आरक्षण रद्द केल्यास तिकिटाच्या २५ टक्के किंवा चार तास अगोदर रद्द केल्यास ५० टक्के रक्कम कपात करण्यात येत असे. यामध्ये प्रवाशांचे आर्थिक नुकसान होत होते. पण, आता प्रवाशांना प्रवासाचा दिवस किवा रेल्वेही बदलणे शक्‍य होणार आहे. यासाठी प्रवाशांना प्रत्येक व्यक्तीमागे २० रुपये अधिकचे मोजावे लागणार आहे. प्रवासाच्या दिवसाच्या ४८ तास अगोदर हे बदल करता येणार आहेत. ही सुविधा सुरू झाल्यामुळे प्रवाशांना फायदा होत आहे.